Լարիսա Ցվետկովա

**Լարիսա Ցվետկովա** (), ռուս հոգեբան, հոգեբանական գիտությունների դոկտոր, Ռուսաստանի կրթության ակադեմիայի ակադեմիկոս (2019), Ռուսաստանի հոգեբանական ընկերության փոխնախագահ, հոգեբանության ֆակուլտետի դեկան (2002-2010) և Սանկտ Պետերբուրգի պետական համալսարանի պրոռեկտոր (2010-2014), Ա . Ի. Գերցենի անվան ՌՊՄՀ գիտական աշխատանքի պրոռեկտոր (2016-2021)։

## Կենսագրություն
Լարիսա Ցվետկովան ծնվել է 1962 թվականին։

1974-1979 թվականներին սովորել է Լենինգրադի Պիոներների պալատի Լենինգրադի Պատանեկան ստեղծագործության թատրոնում։

1985 թվականին ավարտել է Սանկտ Պետերբուրգի համալսարանի հոգեբանության ֆակուլտետը, ինչպես նաև 1993 թվականին ասպիրանտուրան։

Սկսած 1982 թվականից աշխատել է Սանկտ Պետերբուրգի պետական համալսարանի հոգեբանության ֆակուլտետի սոցիալական հոգեբանության ամբիոնում՝ լաբորանտ, ինժեներ, օգնական, ավագ դասախոս, դոցենտ, պրոֆեսոր, հոգեբանության ֆակուլտետի դեկանի տեղակալ արտասահմանցի ուսանողների հետ աշխատանքի գծով։

1997-2001 թվականներին եղել է Սանկտ Պետերբուրգի պետական համալսարանի և սոցիալ-մանկավարժական կրթության գերմանական ինստիտուտի համատեղ կրթական ծրագրի կազմակերպիչ և համադրող՝ Գերմանիայի ռուսալեզու բնակչության հետ աշխատելու հոգեբաններ պատրաստելու նպատակով։

1997-2003 թվականներին նա Ռուսատանի Դաշնության ՆԳՆ վերականգնողական կենտրոնի ներքին զորքերի սոցիալ-հոգեբանական վարչության հետ իրականացրել է մարտական գոտիներից վերադարձած զինծառայողների վերականգնման, զինծառայողների վերականգնողական ծրագրի մշակման, ստեղծման հետ կապված նախագծեր։

2002-2010 թվականներին եղել է Սանկտ Պետերբուրգի պետական համալսարանի հոգեբանության ֆակուլտետի դեկան։ 2010-2014 թվականներին եղել է Սանկտ Պետերբուրգի պետական համալսարանի կենսաբանության, պատմության, հոգեբանության և փիլիսոփայության գծով պրոռեկտոր։

Լարիսա Ցվետկովան եղել է Սանկտ Պետերբուրգի պետական համալսարանի փորձագիտական կենտրոնի տնօրենի պաշտոնակատար, վաղ մանկության միջդիսցիպլինար հետազոտությունների լաբորատորիայի խորհրդատու։

2016 թվականից նա եղել է Ա. Ի. Գերցենի անվան ռուսական պետական մանկավարժական համալսարանի գիտական աշխատանքների գծով պրոռեկտոր։

1993 թվականին պաշտպանել է թեզ «Մանկաբույժների հաղորդակցական իրավասությունը» հոգեբանական գիտությունների թեկնածուի կոչման համար։ 2011 թվականին պաշտպանել է թեկնածուական ատենախոսություն «Թմրամոլության սոցիալական հոգեբանությունը ուսանողական միջավայրում» հոգեբանության դոկտորի աստիճան ստանալու համար։

Եղել է Ռուսաստանի կրթության ակադեմիայի թղթակից անդամ։

Եղել է Ռուսաստանի հոգեբանական ընկերության առաջին փոխնախագահ։ 2019 թվականից եղել է Ռուսաստանի Դաշնության կրթության և գիտության նախարարությանը կից բարձրագույն ատեստավորման հանձնաժողովի անդամ։

Նա ավելի քան 70 հրապարակումների հեղինակ է, այդ թվում՝ երիտասարդների և դեռահասների շրջանում թմրամոլության կանխարգելման խնդիրների վերաբերյալ։

## Մրցանակներ
* 2010 թվականին Հայրենիքին մատուցած ծառայությունների համար պարգևատրվել է ll աստիճանի շքանշանով։
* 2004 թվականին՝ ՌԴ բարձրագույն մասնագիտական կրթության պատվավոր աշխատող։

## Հիմնական հրապարակումներ
* Tsvetkova, L. *Psychology in Russia* / T. Balachova, Sh. Levy, L. Wasserman, L.Tsvetkova // Handbook of International Psychology / (Ed.) M.J. Stevens, D. Wedding. New York: Brunner-Routledge, 2004. — P.293-309
* *Наркоситуация в ВУЗе: Оценка и мониторинг.* Учебное пособие. С-Пб.: Издательство Санкт- Петербургского государственного университета, 2005. — 348с.
* *ВУЗ как социально-организационая среда превенции молодежного наркопотребления.* Научно-аналитическое издание «Российский психологический журнал», 2005 г., том 2 № 2 — изд. Российского психологического общества, Москва, 2005. — 115с.
* Цветкова, Л. А. *ВУЗ как социально-организационная среда превенции молодежного наркопотребления* / Л. А. Цветкова // Наркоситуация в ВУЗе: Оценка и мониторинг: Учебное пособие / под. Ред. И. Н. Гурвича. — СПб, 2005. — С. 104—123
* Цветкова, Л. А. *Социальная психология наркотизма в студенческой среде* — Санкт-Петербург: Коло, 2011. — 320 с.
* Цветкова, Л. А. *Социально-психологические теории формирования аддикций* // Вестник МГУ, Серия 14. Психология. 2011. — № 2. — С. 166—178

## Ծանոթագրություններ

## Արտաքին հղումներ
* РГПУ: Цветкова Лариса Александровна 
* РПО: Цветкова Лариса Александровна
* СПбГУ: Цветкова Лариса Александровна

Կատեգորիա:Խորհրդային հոգեբաններ
Կատեգորիա:Կին հոգեբաններ
Կատեգորիա:Հոգեբանական գիտությունների դոկտորներ
Կատեգորիա:Ռուս գիտնականներ
Կատեգորիա:Ռուս հոգեբաններ